Kamu bisa jelasin ke aku soal Pran dalam bahasa melayu?

Pran Krishan Sikand (12 Februari 1920   - 12 Julai 2013), yang lebih terkenal dengan mononimnya, Pran, ialah seorang pelakon India, yang dikenali sebagai penjahat filem dan pelakon watak dalam pawagam Hindi dari tahun 1940-an hingga 1990-an. Beliau menjayakan peranan pahlawan dari 1940-47, seorang penjahat dari 1942-1991, dan membawakan peranan dan wata pembantu dari 1948-2007.

Dalam kerjaya yang panjang dan produktif, Pran muncul dalam lebih daripada 350 filem. Beliau menjayakan tokoh utama dalam karya seperti Khandaan (1942), Pilpili Saheb (1954) dan Halaku (1956). Peranannya di Madhumati (1958), Jis Desh Mein Ganga Behti Hai (1960), Upkar (1967), Shaheed (1965), Purab Aur Paschim (1970), Ram Aur Shyam (1967), Aansoo Ban Gaye Phool Johny Mera Naam (1970), Victoria No. 203 (1972), Be-Imaan (1972), Zanjeer (1973), Don (1978), Amar Akbar Anthony (1977) dan Duniya (1984) yang dianggap antara persembahan terbaik beliau.

Pran telah menerima banyak anugerah dan penghargaan dalam kerjayanya. Beliau memenangi Anugerah Filmfare untuk Pelakon Pembantu Lelaki Terbaik pada tahun 1967, 1969 dan 1972 dan telah dianugerahkan Anugerah Pencapaian Sepanjang Hayat Filmfare pada tahun 1997. Beliau dianugerahkan sebagai "Penjahat Milenium" oleh Stardust pada tahun 2000. Kerajaan India memberi penghormatan kepadanya dengan Padma Bhushan pada tahun 2001 atas sumbangannya kepada seni. Beliau dihormati pada tahun 2013 dengan Anugerah Dadasaheb Phalke, penghargaan nasional tertinggi untuk artis-artis pawagam, oleh Kerajaan India. Pada tahun 2010, beliau telah dinobatkan sebagai senarai pelakon CNN Top 25 Asia sepanjang masa.

Pran meninggal dunia pada 12 Julai 2013 pada usia 93 tahun masalah kesihatan berpanjangan di Hospital Lilavati Mumbai.